Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: az 5/2001. (II. 6.) KöViM rendelethez
Paragraph Index: 379

3. Repüléstájékoztató szakszolgálati engedély 3.1. Repülőtéri repüléstájékoztató képesítés 3.1.1. Repülőtéri repüléstájékoztató képesítés megszerzésének és hosszabbításának feltételei: 3.1.1.1 Életkor: betöltött 19. életév. 3.1.1.2. Iskolai végzettség: középfokú. 3.1.1.3. Szakismeret: A pályázónak hatósági vizsgabizottság előtt bizonyítania kell, hogy az engedélyben biztosított jogköröknek megfelelő szinten ismeri az alábbiakat: — repülési utasítások, szabályok, eljárások, — kategóriába sorolt légijárművek repülési jellemzői, — léginavigációs ismeretek, — repülésmeteorológiai ismeretek, — angol nyelvű rádiótávbeszélő kifejezések ismerete az üzemeltető által meghatározott szinten, — a repülőtér 50 km-es körzetének, valamint a repülőtér rendjének ismerete. 3.1.1.4. Tapasztalat: A pályázónak legalább 3 éves gyakorlattal rendelkező képesített repülőtéri repüléstájékoztató felügyelete mellett 150 órás kielégítő szakszolgálatot kell ellátnia a kérelmet megelőző 8 hónapos időtartamon belül vagy körzeti repüléstájékoztató szakszolgálati engedéllyel ez 50 órára csökkenthető. 3.1.1.5. Egészségügyi alkalmasság: Meg kell felelnie a számára előírt egészségi követelményeknek. 3.1.1.6. Hosszabbítás: Az üzemben tartónak igazolnia kell, hogy az engedélyesnek a megelőző 24 hónap során 6 hónapnál hosszabb folyamatos munkamegszakítása nem volt. Ha a megelőző 24 hónap során a munka folyamatos megszakításának időtartama meghaladja a 6 hónapot, szakismereti vizsgát kell letennie. 3.1.2. Jogosultság: Sikeres vizsga alapján az engedélyes jogosult repülőtéri repüléstájékoztató (VFR) feladatok ellátására azon repülőtéren, ahol a tapasztalatot megszerezte. 3.1.2.2. A szakszolgálati engedélyben fel kell tüntetni, hogy a jogosítás melyik repülőtérre szól. 3.2. Körzeti repüléstájékoztató képesítés 3.2.1. Körzeti repüléstájékoztató képesítés megszerzésének és hosszabbításának feltételei: 3.2.1.2. Életkor: betöltött 20. életév. 3.2.1.3. Iskolai végzettség: középfokú. 3.2.1.4. Szakismeret: A pályázónak hatósági vizsgabizottság előtt bizonyítania kell, hogy az engedélyben biz- 2001/13. szám tosított jogköröknek megfelelő szinten ismeri az alábbiakat: — légijog, — repülési szabályok, légiforgalmi szolgálatok és léginavigációs szolgálatok eljárásai (a radar elhasználására vonatkozó szabályok kivételével), — nemzetközi rádiótávbeszélő szabályzat, — angol nyelvű koordinációs kifejezések, — polgári és katonai repülések közötti koordinációs eljárások, — léginavigáció, — repülésmeteorológia, — légijárműtípusok és működési jellemzők. 3.2.1.5. Nyelvismeret: A vagy C típusú középfokú, vagy ezzel egyenértékű államilag elismert angol nyelvvizsga. 3.2.1.6. Tapasztalat. 3.2.1.6.1. A pályázónak legalább 3 éves gyakorlattal rendelkező képesített, körzeti repüléstájékoztató felügyelete mellett legalább 200 órás kielégítő szakszolgálatot kell ellátnia a kérelmet megelőző 6 hónapos időtartamon belül. 3.2.1.6.2. A gyakorlati kiképzés időtartama 50 órára csökkenthető, ha a pályázó a megelőző 12 hónapon belül érvényes légiforgalmi irányító szakszolgálati engedéllyel rendelkezik. 3.2.1.7. Egészségügyi alkalmasság: Meg kell felelnie a számára előírt egészségi követelményeknek. 3.2.1.8. Hosszabbítás: Az üzemben tartónak igazolnia kell, hogy az engedélyesnek a megelőző 24 hónap során 6 hónapnál hosszabb folyamatos munkamegszakítása nem volt. Ha a megelőző 24 hónap során a munka folyamatos megszakításának időtartama meghaladja a 6 hónapot, szakismereti vizsgát kell letennie. 3.2.2. Jogosultság: Sikeres vizsga alapján az engedélyes jogosult a jogosított szerinti körzetben körzeti repülésirányító feladatok ellátására.

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes